Man vas vir verkragting by psigiatriese hospitaalArgieffoto ŉ 38-jarige man is in hegtenis geneem in verband met die beweerde verkragting van ŉ 41-jarige verstandelik gestremde pasiënt by ŉ psigiatriese hospitaal in Mahikeng in Noordwes. Lt.kol. Pelonomi Makau, provinsiale polisiewoordvoerder, het Maandag gesê die man, ŉ werker by dié instelling, het na bewering die slagoffer op 2 September in ŉ badkamer by die hospitaal verkrag. “Die man het reeds op 5 September in die hof verskyn, waarna die saak uitgestel is vir sy formele borgtogaansoek. Hy bly in aanhouding,” het Makau gesê. Die man moet binnekort weer in die Molopo-landdroshof in Mmabatho verskyn op aanklag van verkragting.